6. ΒΑΣΙΛΙΚΟΝ ΔΙΑΤΑΓΜΑ της 2/12 Μαρτ. 1947 Περί προσαρμογής των ισολογισμών των Ανωνύμων Εταιρείων. Έχοντες υπ' όψει το από 10 Μαΐου 1946 Ν. Δ/μα "περί καταρτίσεως των Ισολογισμών των Ανων. Εταιρείων προτάσει των Υπουργών του Συντονισμού, των Οικονομικών και της Εθνικής Οικονομίας, μετά γνώμην του Συμβουλίου της Επικρατείας, απεφασίσαμεν και διατάσσομεν: Άρθρον μόνον Δια κοινών αποφάσεων των Υπουργών των Οικονομικών και της Εθνικής Οικονομίας, εκδιδομένων επί τη αιτήσει των ενδιαφερομένων, δύναται να επιτρέπηται όπως εις τον πρώτον Ισολογισμόν τον καταρτιζόμενον συμφώνως προς το από 6 Σεπτ. 1946 Β. Δ/μα "περί προσαρμογής των Ισολογισμών των Ανωνύμων Εταιρειών" ή τον αμέσως επακολουθούντα το τελικώς προκύπτον χρεωστικόν υπόλοιπον του λ/σμού "Διαφορά εκ προσαρμογής" συμψηφισθή εις το προσηρτημένον ποσόν του τακτικού ή του εκτάκτου αποθεματικού και εν ανεπαρκεία τούτων προς την διαφοράν προσαρμογής του Μετοχικού Κεφαλαίου. Εις τους επί των Οικονομικών και Εθνικής Οικονομίας Υπουργούς ανατίθεμεν την δημοσίευσιν και εκτέλεσιν του παρόντος Διατάγματος. 